**Apstiprināts**

Ķekavas novada pašvaldības

Iepirkumu komisijas

2017. gada 9.oktobra sēdē,

Protokols Nr.37

**IEPIRKUMA PROCEDŪRAS**

**Ķekavas novada pašvaldības informatīvā izdevuma „Ķekavas Novads” izdošana**

**Nolikums**

Iepirkuma identifikācijas Nr. ĶNP 2017/24

Iepirkuma procedūra tiek veikta Publisko iepirkumu likuma 9.panta kārtībā.

**1. Vispārīgā informācija.**

**1.1. Iepirkuma priekšmets.**

1.1.1. Ķekavas novada pašvaldības informatīvā izdevuma „Ķekavas Novads” izdošana.

1.1.2. CPV kods: 79800000-2 (iespiešanas un saistītie pakalpojumi); papildus CPV kods: 22210000-5 (avīzes).

1.1.3. Plānotais līguma izpildes laiks – 1 gads no līguma noslēgšanas brīža, 12 informatīvu izdevumu izdošana gadā (1 reize mēnesī).

1.1.4. Pasūtītājam ir tiesības mainīt izdevuma lappušu skaitu, proporcionāli palielinot vai samazinot piegādātājam apmaksājamo attiecīgā mēneša maksu, gadā nepārsniedzot kopējo lappušu apjomu (192 lpp.).

**1.2. Pasūtītājs.**

Pasūtītāja nosaukums: Ķekavas novada pašvaldība.

NMR kods: 90000048491.

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

Pasūtītāja profila adrese: [www.kekavasnovads.lv](http://www.kekavasnovads.lv)

**2. Piedāvājuma iesniegšanas vieta, termiņš un kārtība.**

2.1. Piedāvājums var tikt iesniegts personīgi vai nosūtīts pa pastu ierakstītā sūtījumā. Ja piedāvājumu iesniedz nosūtot pa pastu, pasūtītājam piedāvājums jāsaņem šajā nolikumā norādītajā adresē līdz piedāvājumu iesniegšanai noteiktā termiņa beigām. Piedāvājumu nosūtot pa pastu, par piedāvājuma iesniegšanas dienu tiks uzskatīta diena, kurā pasūtītājs piedāvājumu saņēmis.

2.2. Piedāvājuma iesniegšanas vieta: Piedāvājums jāiesniedz Ķekavas novada pašvaldības administrācijas ēkā, 1.stāvā, Klientu apkalpošanas centrā.

Pasta adrese: Ķekavas novada pašvaldība, Gaismas iela 19 k-9-1, Ķekava, Ķekavas pagasts, Ķekavas novads, LV-2123.

* 1. Piedāvājumu iesniegšanas termiņš - piedāvājumi jāiesniedz līdz **2017. gada 23.oktobrim plkst. 10.00**, Ķekavas novada pašvaldības administrācijas ēkā, 1.stāvā, Klientu apkalpošanas centrā, Gaismas ielā 19 k-9-1, Ķekavā, Ķekavas pagastā, Ķekavas novadā, LV-2123.

1. **Piedāvājuma noformēšana.**

3.1. Pretendentam piedāvājums jāiesniedz par visu iepirkuma priekšmeta apjomu un tikai viens piedāvājuma variants.

3.2. Piedāvājums sastāv no atlases dokumentiem, tehniskā piedāvājuma (1. pielikums) un iesniedzamās finanšu piedāvājuma formas (2. pielikums).

3.3. Piedāvājums jāiesniedz slēgtā, parakstītā aploksnē, uz aploksnes jānorāda pasūtītāja nosaukums un adrese, iepirkuma procedūras nosaukums un identifikācijas numurs, atzīme: „Neatvērt līdz 2017.gada 23.oktobrim plkst.10:00”.

3.4. Piedāvājums jāizstrādā latviešu valodā un jānoformē vienā kopīgā sējumā, kas cauršūts un parakstīts.

3.5. Visiem piedāvājumā ietvertajiem dokumentiem un to kopijām jāatbilst Ministru kabineta noteikumu Nr.916 „Dokumentu izstrādāšanas un noformēšanas kārtība” prasībām, dokumentiem jābūt savstarpēji caurauklotiem un apstiprinātiem ar pretendenta amatpersonas parakstu, paraksta atšifrējumu un zīmogu, norādot cauraukloto lappušu skaitu.

* 1. Pēc piedāvājumu iesniegšanas termiņa beigām pretendents nevar savu piedāvājumu grozīt.

**4. Prasības ieinteresētajiem piegādātājiem.**

4.1. Pretendentam rakstiski jāapliecina, ka uz to neattiecas Publisko iepirkumu likuma 9.panta astotajā daļā minētie izslēgšanas nosacījumi.

4.2. Pretendents tiek izslēgts no turpmākās dalības iepirkuma procedūrā, kā arī netiek izskatīts pretendenta piedāvājums jebkurā no šādiem gadījumiem:

4.2.1. uz pretendentu attiecas Publisko iepirkumu likuma 9.panta astotajā daļā minētie izslēgšanas nosacījumi;

4.2.2. pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;

4.2.3. persona, kurai ir kandidāta vai pretendenta pārstāvības tiesības, vai persona, kurai ir lēmuma pieņemšanas un uzraudzības tiesības attiecībā uz šo kandidātu vai pretendentu, atbilst 4.2.1.punktam.

4.3. 4.2.1. – 4.2.3. punktos noteiktie izslēgšanas nosacījumi attiecas uz pretendenta norādītām personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentācijā noteiktajām prasībām.

4.4. Pretendentam ir pieredze ne mazāk kā 2 (divu) līdzīga apjoma un satura pašvaldības periodisko informatīvo izdevumu (ar izdošanas periodu ne retāk kā 1 (vienu) reizi mēnesī) sagatavošanā (dizains, makets, korektūra) un drukāšanā.

4.5. Pretendents nodrošina sekojošus speciālistus informatīvā izdevuma sagatavošanā:

4.5.1. dizainers – maketētājs: ar vismaz bakalaura grādu vai augstāko izglītību datordizaina, preses dizaina vai līdzvērtīgās specialitātēs un vismaz 3 gadu pieredzi līdzīgu pasūtījumu izpildē;

4.5.2. latviešu valodas literārais redaktors/korektors – ar vismaz bakalaura grādu vai augstāko izglītību latviešu valodas un vismaz 3 gadu pieredzi līdzīgu pasūtījumu izpildē.

4.6. Pretendenta iepriekšējo 3 (trīs) gadu laikā vidējam gada sniegtajam pasūtījumu apjomam par informatīvo izdevumu izdošanu jābūt vismaz 3 reizes lielākam par kopējo piedāvājuma summu (12 informatīvu izdevumu izdošana). Ja pretendents ir dibināts vēlāk – tad finanšu apgrozījumam jāatbilst iepriekš minētajai prasībai attiecīgi īsākā laikā.

1. **Pretendentam jāiesniedz šādi dokumenti:**

5.1. vismaz divas pozitīvas atsauksmes no pasūtītājiem par 4.4. punktā norādīto pakalpojumu sniegšanu, kur ir norādīta informatīvo biļetenu tirāža un līguma summas. Ķekavas novada pašvaldības atsauksmes tiks uzskatītas kā informatīvas un netiks ņemtas vērā, izvērtējot iesniegto piedāvājumu.

5.2. piesaistīto speciālistu izglītību apliecinošu dokumentu kopijas, CV (pieredzes aprakstu), kas apliecinātu piesaistīto speciālistu atbilstību 4.5.1 un 4.5.2.apakšpunktu prasībām.

5.3. piedāvātā pakalpojuma tehniskais piedāvājums (1.pielikums), tehniskajā specifikācijā ir noteiktas minimālās prasības informatīvā izdevuma izdošanas pakalpojuma iepirkumam. Piedāvājumam pilnībā jāatbilst šī nolikuma 1.pielikumā pievienotajai tehniskajai specifikācijai.

5.4. iesniedzamā finanšu piedāvājuma forma (2.pielikums).

5.5. pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.

5.6. Piedāvājumi, kuros netiks iekļauti 5.punktā noteiktie dokumenti, vai pretendentu kvalifikācijas prasības neatbildīs noteiktajām prasībām, vai tehniskais piedāvājums neatbildīs tehniskajai specifikācijai, tiks izslēgti no turpmākā vērtēšanas procesa.

1. **Piedāvājuma cena.**

6.1. Piedāvājumam jābūt izteiktam euro bez PVN.

6.2. Pretendents ir tiesīgs iesniegt vienu piedāvājuma variantu par visu iepirkuma apjomu, izteiktu euro, norādot piedāvājuma vienas vienības cenu pa pozīcijām (atbilstoši finanšu piedāvājuma formai) bez PVN. Piedāvājuma cenā jāiekļauj visas izmaksas, kas saistītas ar informatīvā izdevuma izdošanu – materiāla, tipogrāfijas, piegādes u.c. Līguma cena ir nemainīga visā līguma darbības laikā.

**7. Piedāvājuma derīguma termiņš.**

Piedāvājumam jābūt spēkā, tas ir, jābūt saistošam iesniedzējam, līdz iepirkuma līguma noslēgšanai.

**8. Piedāvājumu vērtēšanas norise.**

8.1. Piedāvājumi, kas iesniegti pēc iepirkuma procedūras nolikumā norādītā termiņa, netiks vērtēti.

8.2. Iepirkuma komisija:

8.2.1. Pārbaudīs piedāvājumu atbilstību iepirkuma procedūras nolikumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām iepirkuma procedūras nolikumā norādītajām prasībām. Neatbilstošie piedāvājumi netiks vērtēti.

8.2.2. No piedāvājumiem, kas atbilst visām šajā nolikumā noteiktajām prasībām, izvēlēsies piedāvājumu ar viszemāko cenu.

1. **Lēmums par iepirkuma rezultātiem.**

9.1. Pasūtītājs paziņo lēmumu visiem pretendentiem 3 (trīs) darbdienu laikā pēc tam, kad pieņemts lēmums slēgt iepirkuma līgumu vai pārtraukt iepirkuma procedūru, neizvēloties nevienu piedāvājumu.

9.2. Pasūtītājs slēdz iepirkuma līgumu ar izraudzīto pretendentu, ja uz to neattiecas Publisko iepirkumu likuma 9.panta astotajā daļā minētie izslēgšanas nosacījumi un, ja tas atbilst visām šī nolikuma prasībām.

9.3. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums slēgt līgumu ar nākamo zemākās cenas piedāvātāju, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

9.4. Pasūtītājs publicē paziņojumu par iepirkuma procedūras rezultātiem saskaņā ar Publisko iepirkumu likuma 9. panta septiņpadsmito daļu.

**10. Iepirkuma līgums.**

10.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem.

10.2. Iepirkuma līgums stājas spēkā ar tā parakstīšanas brīdi un darbojas līdz pušu savstarpējo saistību pilnīgai izpildei.

10.3. Pakalpojuma sniegšanas kārtība, līgumslēdzējpušu atbildības nosacījumi, samaksas kārtība tiks noteikti iepirkuma līgumā.

Komisijas priekšsēdētājs A.Liškovskis

1.pielikums

**TEHNISKĀ SPECIFIKĀCIJA  
Ķekavas novada pašvaldības informatīvā izdevuma „Ķekavas Novads” izdošana**

1. Vispārīgā informācija: sagatavot informatīvo izdevumu „Ķekavas Novads” ar regularitāti vismaz 1 reizi mēnesī.

2. Informatīvā izdevuma „Ķekavas Novads” sagatavošanā ietilpst dizaina koncepta izstrāde, maketa izstrāde (ieskaitot teksta redaktūru un divreizēju korektūru), maketa sagatavošana drukai un drukāšana.

3. Informatīvā izdevuma „Ķekavas Novads” izgatavošana ietver šādu darbu apjomu:

3.1. Dizaina koncepta izstrāde.

3.1.1. Izpildītājs izstrādā un piedāvā pasūtītājam dizaina koncepta versiju, un maketā veic visus labojumus, līdz rezultāts apmierina Pasūtītāju. Pirms dizaina koncepta izstrādes Izpildītājs var iepazīties ar iepriekš izdotajiem informatīvajiem izdevumiem „Ķekavas Novads”.

3.1.2. Izpildītājs pie dizaina koncepta izstrādes un ražošanas procesā ievēro šādas specifiskas Pasūtītāja prasības:

a) Izdevuma formāts salocītā veidā: A3 tabloīds (280x420mm);

b) Izmantotais papīrs: 55 g/m2 uzlabotais avīžpapīrs.

c) Sleju skaits lappusē: līdz 5.

3.2. Tekstu izstrāde

Teksts Izpildītājam tiek iesniegts elektroniskā formātā, Pasūtītājs sākotnēji iesniedz Izpildītājam satura konceptu un tekstu pirmo salikumu. Izpildītājs veic izdevuma latviešu valodas teksta stilistisko redaktūru un korektūru, maketēšanu, un iesniedz maketu Pasūtītājam saskaņošanai.

3.3. Attēlu atlase un apstrāde

Pasūtītājs kopā ar satura konceptu un tekstu pirmo salikumu iesniedz Izpildītājam informatīvajā izdevumā izmantojamos attēlus. Darba gaitā attēli var tikt papildināti. Izpildītājs pēc nepieciešamības apstrādā maketā ievietojamos attēlus, t.i., veic attēlu tīrīšanu, kompozicionālu apstrādi, lieko objektu izgriešana, krāsu līmeņu apstrādi u.tml. Pēc attēlu apstrādāšanas, ja veiktas būtiskas izmaiņas, Izpildītājs iesniedz tos Pasūtītāja pārstāvim saskaņošanai. Izpildītāja pienākums ir nekavējoties informēt Pasūtītāju, ja Pasūtītāja iesniegto attēlu kvalitāte tehnisku iemeslu dēļ nav drukai izmantojama.

3.4. Maketa izgatavošana un sagatavošana drukai

Maketa izgatavošana tiek uzsākta tikai pēc izdevuma dizaina koncepta saskaņošanas, tekstu redaktūras un attēlu atlases. Izpildītājs Pasūtītājam izskatīšanai darba gaitā iesniedz maketa starpstadiju elektroniskās versijas. Pēc pirmā maketa iesniegšanas Pasūtītājam Izpildītājs saskaņā ar Pasūtītāja norādēm veic atkārtotus labojumus līdz maketa gala saskaņošanai, t.i., līdz makets pilnībā apmierina Pasūtītāju. Izpildītājs maketa sagatavošanas gaitā veic ne mazāk kā divas teksta korektūras.

3.5. Pretendenta speciālistu pieejamība.

Pretendents nodrošina, ka beidzamos labojumus pēc Pasūtītāja vēlmes iespējams izdarīt 12 stundas pirms informatīvā izdevuma maketa nodošanas tipogrāfijā, vienlaikus nodrošinot maketētāja un korektūras speciālistu pieejamību līdz informatīvā izdevuma maketa nodošanai tipogrāfijā.

3.6. Drukāšana

a) Papīrs: uzlabotais avīžu 55 g/m2.  
b) Krāsainība: 4+4; 4+4 (visas 12 lappuses krāsainas)  
c) Lappušu skaits: 12  
d) Izdevuma formāts salocītā veidā: A3 (280x420mm)  
e) Apstrāde – locīšana, pakošana;   
f) Viena numura tirāža: 11 000 eksemplāru.  
g) Darbu izpildes termiņš: pēc pušu saskaņota grafika.

3.7. Piegāde

a) Ķekavas novada juridisko un fizisko adrešu skaitam atbilstošu informatīvā izdevuma „Ķekavas Novads” tirāžu piegādā VAS „Latvijas pasts” ekspedēšanas cehā.

b) Atlikušos eksemplārus Izpildītājs piegādā Ķekavas novada pašvaldības Sabiedrisko attiecību daļā.

c) Informatīvais izdevums “Ķekavas Novads” tiek sagatavots kā atsevišķs izdevums un netiek pievienots vai kā citādi izplatīts kopā ar kādu citu periodisko izdevumu vai informatīvo izdevumu vai reklāmas materiāliem.

TEHNISKĀ PIEDĀVĀJUMA FORMA

2017.gada \_\_.\_\_\_\_\_\_\_\_\_\_

Nodrošinām informatīvā izdevuma „Ķekavas Novads” izdošanu atbilstoši iepirkuma procedūras nolikumam un nodrošinām šādu pakalpojumu izpildi:

|  |  |  |
| --- | --- | --- |
| Nr.p.k. | Pakalpojuma veids | (Nodrošina/nenodrošina) (*aizpilda pretendents*) |
| **1.** | **Informatīva izdevuma sagatavošana** |  |
| 1.1. | Dizaina koncepta izstrāde, fotogrāfiju apstrāde |  |
| 1.2. | Teksta, tabulu salikšana, grafiku izveide |  |
| 1.3. | Attēlu atlase un apstrāde |  |
| 1.4. | Korektūra |  |
| 1.5. | Maketēšana |  |
| 1.6. | Iespiešana |  |
| 1.7. | Piegāde |  |
| **2.** | **Izdevuma tehniskie nosacījumi** |  |
| 2.1. | Formāts A3 tabloīds (280 x 420 mm), locīts, sleju skaits lappusē – līdz 5 |  |
| 2.2. | Papīrs: 55g/m2 uzlabotais avīžpapīrs |  |
| 2.3. | Apjoms: 12 lappuses |  |
| 2.4. | Krāsainība: 12 lappuses krāsainas |  |
| 2.5 | Apstrāde – locīšana, pakošana |  |
| 2.6. | Tirāža: 11 000 eksemplāru |  |
| 2.7. | Periodiskums: 1x mēnesī, iepriekš saskaņojot laiku, ne mazāk kā 12 –izdevumi gadā |  |
| 2.8. | Izgatavošana un piegāde – ne ilgāk kā 48 stundas pēc materiālu iesniegšanas |  |

Darbu veikšanas termiņš: 12 mēneši

Piedāvājuma derīguma termiņš: līdz iepirkuma līguma noslēgšanai.

2.pielikums

**IESNIEDZAMĀ PIEDĀVĀJUMA FORMA**

**Iepirkuma procedūra Ķekavas novada pašvaldības informatīvā izdevuma „Ķekavas Novads” izdošana**

Iepirkuma identifikācijas Nr.:ĶNP 2017/24

|  |  |
| --- | --- |
| Pretendenta nosaukums: |  |
| Vienotais reģistrācijas Nr.  Adrese, pasta indekss, tālrunis, faksa numurs, e-pasta adrese: |  |
| Kontaktpersonas vārds, uzvārds (tālrunis, faksa numurs, e-pasta adrese): |  |
| Atzīmēt, ja pretendents ir mazais vai vidējais uzņēmums | **mazais uzņēmums1**  **vidējais uzņēmums2** |

PIEDĀVĀJUMS  
Mēs piedāvājam veikt Ķekavas novada pašvaldības informatīvā izdevuma „Ķekavas Novads” izdošanu saskaņā ar šo iepirkuma procedūras nolikumu, tajā noteiktajā laika periodā, bez ierobežojumiem.

Mūsu piedāvājums ir:

|  |  |  |  |
| --- | --- | --- | --- |
| *Nr. p.k.* | *Pakalpojuma nosaukums* | *Mērvienība* | *Cena EUR bez PVN* |
| **1.** | **Informatīvā izdevuma izdošana** | 1 izdevums 11 000 eksemplāru tirāžā |  |
| 1.1. | Dizaina izstrāde, fotogrāfiju apstrāde |  |  |
| 1.2. | Teksta, tabulu salikšana, grafiku izveide |  |  |
| 1.3. | Korektūra |  |  |
| 1.4. | Maketēšana |  |  |
| 1.5. | Iespiešana |  |  |
| 1.6. | Piegāde |  |  |

Summa kopā par 1 izdevuma (11 000 eks.) izdošanu EUR bez PVN\_\_\_\_\_\_\_\_\_\_\_\_\_\_  
Summa vārdiem par 1 izdevumu EUR bez PVN (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Šis piedāvājums ir derīgs līdz iepirkuma līguma noslēgšanas dienai.

Ja mūsu piedāvājums tiks pieņemts, mēs apņemamies nodrošināt iepirkuma procedūras dokumentācijā noteiktās prasības.

Mēs apliecinām, ka uz mums neattiecas Publisko iepirkumu likuma 9.panta astotajā daļā minētie izslēgšanas nosacījumi.

Ar šo uzņemos pilnu atbildību par Iepirkuma procedūrai iesniegto dokumentu komplektāciju, tajos ietverto informāciju, noformējumu, atbilstību Iepirkuma procedūras nolikuma prasībām. Sniegtā informācija un dati ir patiesi.

*Paraksta pretendenta vadītājs vai vadītāja pilnvarota persona:*

|  |  |
| --- | --- |
| Vārds, uzvārds, amats |  |
| Paraksts |  |
| Datums |  |

*Ja piedāvājumu ir parakstījusi pilnvarota persona, piedāvājumam jāpievieno pilnvara.*

**1Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*

**2Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*